अक्तूबर 1973 च अ’ऊं जापान गेदा हा, मनै च आया किस जापानी साहित्य दियां प्रतिनिधि पोथियां कन्नै लेंदा जां जि’न्दे राहें जापान दे समकालीन सृजनशील मानस दी बिन्दा झांकी लब्भी सकै। साहित्य च रुचि रक्खने आह्‌लें किश लोकें कन्नै गल्ल-बात करने परैन्त, में त्र’ऊं नावलें दे अंग्रज़ी अनुवाद खरीदी आंह्‌दे-1 कोबो अबे दा ‘दुए दा मूंह्’ (The face of another), 2.फूमिओ निवा दा ‘बोधिवृक्ष’ (The Buddha Tree), 3. यासुनारी कावाबाता दा ‘प्हाड़ै दी बुआज’ (The Sound of the Mountain) ।